pressemeddelse

18. maj 2017

Forårsfornemmelser med Peugeots Desire Sky-modeller

**Peugeot fejrer forårets komme med Åbent Hus i weekenden 20.-21. maj., hvor man bl.a. kan opleve de populære Desire Sky-modeller igen. Desire Sky er lig med direkte udsigt til himlen og en skøn følelse af frihed, når man kører gennem sommerlandet.**

Topløs frækkert med udstyr for 30.000 kr.

Den kække 108 fås i den topudstyrede Desire Sky-version med el-foldetag, der giver luft i håret og sol på kinderne. Ud over det automatiske foldetag medfølger udstyr til en værdi af 30.000 kr., bl.a. 15” alufælge, touch skærm, tågeforlygter, læderrat, el-sidespejle og aircondition. 108 Desire Sky er udstyret med en 1.0 e-VTi benzinmotor med 69 hk og har en pris på 109.990 kr.

Successen fortsætter: Udstyr for 60.000 kr. uden merpris

De to bestsellere, 2008 SUV og 208, der begge er den mest solgte model i sin klasse\*, fås igen i den eftertragtede Desire Sky-udgave. Det betyder udstyr for 60.000 kr. helt uden beregning.

For 2008 Desire Sky SUV består udstyrslisten bl.a. af: Panoramaglastag, klimaanlæg, 16” alufælge, touch skærm, Mirrorscreen med Apple CarPlay, p-sensor bag, sædevarme, regnsensor, el-sammenklappelige sidespejle, mørktonede ruder bag og tågeforlygter. Den er udstyret med en 1.6 l BlueHDi motor med 100 hk og koster 209.990 kr.

208 Desire Sky er også udstyret med den effektive 1.6 BlueHDi motor med 100 hk, som betyder, at bilen har en halvårlig ejerafgift på kun 130 kr. Der er skruet helt op for udstyrslisten, der bl.a. omfatter: Panoramaglastag, klimaanlæg, 16” alufælge, touch skærm, Mirrorscreen med Apple CarPlay, p-sensor bag, sædevarme, regnsensor, el-sammenklappelige sidespejle, mørktonede ruder bag og tågeforlygter.

Ud over de attraktive Desire Sky modeller er der også mulighed for at opleve 308 SW Collection, der er udstyret med lækkerier for 50.000 kr.

Peugeot-forhandlerne landet over glæder sig til at vise det brede modelprogram frem, og står klar til at rådgive om både privatleasing og finansiering. Lige nu tilbyder de en særlig lav udbetaling på 1.495 kr. i forbindelse med finansiering af 108 og en udbetaling på kun 9.995 kr. ved finansiering af 308 SW Collection.

\*Kilde: DBI